2018. gada 19. septembrī Rīkojums Nr. 441

Rīgā (prot. Nr. 43 15. §)

**Par valstij piekrītošo būvju Zentenes pagastā, Tukuma novadā, nodošanu Tukuma novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Tukuma novada pašvaldības īpašumā valstij piekrītošās būves – dzīvojamo ēku (būves kadastra apzīmējums 9096 002 0031 001),  noliktavu (būves kadastra apzīmējums 9096 002 0143 001), saimniecības ēku (būves kadastra apzīmējums 9096 002 0143 002), šķūni (būves kadastra apzīmējums 9096 002 0143 003), kūti (būves kadastra apzīmējums 9096 002 0143 004), nojumi (būves kadastra apzīmējums 9096 002 0143 005), saimniecības ēku (būves kadastra apzīmējums 9096 002 0143 006) – "Linē", Zentenes pagastā, Tukuma novadā (turpmāk – būves), lai saskaņā ar likuma "Par pašvaldībām" 15. panta pirmo daļu tās izmantotu pašvaldības autonomās funkcijas īstenošanai.

2. Tukuma novada pašvaldībai būves bez atlīdzības nodot valstij, ja tās vairs netiek izmantotas šā rīkojuma 1. punktā minētās funkcijas īstenošanai.

3. Pilnvarot Tukuma novada pašvaldību parakstīt nostiprinājuma lūgumu par būvju ierakstīšanu zemesgrāmatā uz valsts vārda, kā arī veikt citas nepieciešamās darbības būvju ierakstīšanai zemesgrāmatā.

4. Tukuma novada pašvaldībai, nostiprinot zemesgrāmatā īpašuma tiesības uz būvēm:

4.1. ierakstīt būves zemesgrāmatā uz valsts vārda vienlaikus ar Tukuma novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Tukuma novada pašvaldība nodrošina šā rīkojuma 1. punktā minētās funkcijas īstenošanu vai tiek īstenotas šā rīkojuma 5. punktā minētās darbības;

4.3. ierakstīt atzīmi par aizliegumu atsavināt būves un apgrūtināt tās ar hipotēku.

5. Atļaut Tukuma novada pašvaldībai nojaukt būves, lai īstenotu šā rīkojuma 1. punktā minēto funkciju, un pēc būvju nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.

6. Šā rīkojuma 4.3. apakšpunktā minēto aizliegumu – apgrūtināt būves ar hipotēku – nepiemēro, ja būves tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards